Faida na madhara ya teknologia katika shule za sekondari

FAIDA NA MADHARA YA TEKNOLOJIA KATIKA SHULE ZA SEKONDARI.

Teknolojia ni maarifa ya sayansi na matumizi yake katika mitambo na zana katika viwanda, kilimo, ufundi au njia za mawasiliano. Teknolojia imeleta faida katika shule za sekondari na vile vile pia imeleta madhara katika shule hizi.

Teknolojia imeleta faida sana hasa katika kwa wanafunzi. Wanafunzi hutumia vikokotoo wanapofanya masomo yanayohitaji kuhesabu kama vile hisabati na fizikia. Wanafunzi wanapopewa kazi hizi, huzifanya kwa haraka na kwa muda mfupi. Pia huwasaidia kufanya hesabu ambazo hawawezi kuzifanya kutumia akili zao kwani labda zina nambari nyingi na kubwa hasa katika hesabu za mara. 

Pia imesaidia katika kutunga mitihani. Walimu hutumia tarakilishi kutunga mtihani na hata kutoa nakala za makaratasi kulingana na idadi ya wanafunzi. Hii huchukua muda mfupi kwa walimu pia kuwaepusha kuchoka. Tarakilishi pia hutumika kufunza wanafunzi katika masomo gulani kama vile kemia. Wanafunzi huonyeshwa jinsi bidhaa fulani zinavyotengenezwa kutumia njia mbalimbali kama vile Haber process, frasch process na zinginezo ambapo wanafunzi huelewa vizuri na kufuzu katika masomo yao. 

Kuna televisheni za kamera ambazo huwekwa maofisini mwa walimu, mabweni kwa walio shule za kulala na hata madarasani. Hizi hurekodi mambo yanayotokea katika sehemu hizo ili kuwa na ushahidi kitu kibaya kinapotokea. Hii imewafanya watu wengi shuleni kuheshimiana na kutotendeana vitu vibaya. 

Walimu pia hutumia kompyuta kutuma ujumbe mbalimbali kwa wazazi labda kuhusu mkutano na hata kutuma  matokeo ya wanafunzi kwa wazazi na walezi wao. Hii husaidia pia kila wakati ujumbe unapohitajika kwa haraka. 

Simu zimesaidia sana wanafunzi na hata walimu wanapotafuta walimu wenzao hapo shuleni, kama mwalimu fulani anahitajika na haonekani hupigiwa na kuulizwa mahali alipo. Na pia wanafunzi huwapigia wazazi, walezi na hata jamii zao kuwajulia hali zao. 

Vile vile teknolojia imeleta madhara hasa pale kwa wanafunzi. Wanafunzi wamekuwa wazembe mno wanapopewa kazi kama hisabati hawawezi kuzifanya kutumia akili zao, wao huona mbona wasitumie vikokotoo kufanya hesabu. Hao hujikuta wanatumia maana wamezoea na mwishowe huanguka mtihani. 

Tarakilishi pia wakati mwingine haiandiki maneno yote katika karatasi za mtihani bali huruka baadhi ya maneno. Hii huleta kutoeleweka kwa maswali ya mtihani na pia kuleta madhara kwa mwalimu anayehusika maana itambidi aende kwa wanafunzi wabadilishe baadhi ya sehemu za karatasi hizo. 

Tarakilishi pia imewafanya wanafunzi kujiunga na mambo maovu kama vile kutazama ponografia. Wanafunzi wanapoambiwa waende katika ofisi ya tarakilishi, huenda wasiende kutazama masomo bali kutazama vitu vinavyowafurahisha.